PIRKIMO SĄLYGOS (PS)

# BENDROSIOS SĄVOKOS

* 1. **Tęstinio pirkimo sukūrimas** (toliau – Pirkimas) - UAB „Ignitis grupės paslaugų centras“ siekdamas įvykdyti tęstinį komercinį pirkimą, skelbia tęstinį pirkimą Dalyviams www.ignitis.lt internetiniame puslapyje. Gavęs pasiūlymus, Pirkėjas juos vertina tęstinio pirkimo dokumentuose nustatyta tvarka ir priima sprendimus dėl pasiūlymo atitikimo nustatytiems reikalavimams. Tęstinio pirkimo sukūrimo ir vykdymo tikslas – sudaryti Sutartis Pirkimo objektui įsigyti.
  2. **Pasiūlymų dalyvauti tęstiniame pirkime teikima**s. Tęstinis pirkimas yra atviras – pasiūlymus Dalyviai gali teikti per visą tęstinio pirkimo galiojimo laikotarpį. Dalyviui, bet kuriuo metu pateikus pasiūlymą, Pirkėjas jį vertina ir apie priimtus sprendimus informuoja Dalyvį pirkimo dokumentuose nustatyta tvarka. Dalyvių skaičius neribojamas.
  3. **Tęstinio Pirkimo objektas** – perkamos prekės ir (ar) paslaugos ir (ar) darbai, aprašyti Techninėje specifikacijoje.
  4. **Tęstinio Pirkimo galiojimo laikotarpis** – tai laikotarpis per kurį Dalyviai galės teikti pasiūlymus ir tuo pagrindu bus sudaromos Sutartys. Tęstinio Pirkimo galiojimo laikotarpis nurodytas 3.6 punkte.
  5. **Derybos** – Pirkimo procedūrų etapas, kurio metu Pirkėjas derasi su Pasiūlymus pateikusiais Dalyviais dėl Pasiūlymo įkainių, Pirkimo ar Pasiūlymo arba kitų su Pirkimu susijusių sąlygų.
  6. **Laimėję Pasiūlymai** – pagal Pirkimo sąlygas ekonomiškai naudingiausius Pasiūlymus pateikę Dalyviai.

**Asmenys:**

* 1. **Įgaliojusi organizacija** arba **Bendrovė,** arba **Užsakovas** – reiškia organizaciją, kuri įgaliojo Pirkėją Pirkimo procedūroms bei kitoms su Pirkimu susijusioms procedūroms iki Sutarties sudarymo atlikti. Įgaliojusi organizacija nurodyta PS 2.1 punkte.
  2. **Pirkėjas** – UAB „Ignitis grupės paslaugų centras“, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, įmonės kodas 303200016, registruotos buveinės adresas Laisvės per. 10 , Vilnius, Lietuva. Tuo atveju, kai Pirkimą atlieka Pirkėjas, kuris yra įgaliotas atlikti Pirkimą Įgaliojusios organizacijos vardu, visur Pirkimo sąlygose, kur rašoma apie Pirkimo procedūrų vykdymą, sąvoka, apibūdinanti Pirkėją, suprantama kaip UAB „Ignitis grupės paslaugų centras“, o tuo atveju, kai Pirkimo sąlygose rašoma apie Sutarties sudarymą ir (ar) vykdymą, sąvoka, apibūdinanti Pirkėją, visuomet suprantama kaip Įgaliojusi organizacija.
  3. **Rangovas** – kiekvienas ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė – galintis pasiūlyti ar siūlantis Pirkimo objektą.
  4. **Dalyvis** – Tiekėjas ar Tiekėjų grupė, veikianti pagal jungtinės veiklos sutartį, pateikęs(-usi) Pasiūlymą Pirkėjo organizuojamame Pirkime.
  5. **Laimėjęs Dalyvis**– Dalyvis, kurio Pasiūlymas šiose Pirkimo sąlygose nustatyta tvarka buvo nustatytas laimėjusiu. Kai Sutartis sudaroma su keliais Dalyviais, sąvoka „Laimėjęs Dalyvis“ reiškia visus tiekėjus, su kuriais sudaroma Sutartis.
  6. **Subrangovas** – Dalyvio Sutarties vykdymui planuojamas pasitelkti subrangovas, subtiekėjas subrangovas ar subteikėjas, kuris atliks darbus, tieks prekes ir (ar) teiks paslaugas.
  7. **Jungtinės veiklos dalyvis** – fizinis ar juridinis asmuo, pasirašęs jungtinės veiklos sutartį, kuria kartu su kitais pasirašiusiais asmenimis įsipareigoja kooperuodami savo turtą, darbą ar žinias veikti bendram tikslui arba tam tikrai veiklai.
  8. **Darbai –** tai darbai nurodyti Užsakymo formoje, į kurią gali būti įtraukti elektromobilių įkrovimo stotelių, kitų elektros įrenginių ir infrastruktūros technologinis valdymas, techninė priežiūra, paleidimas ir derinimas, matavimas, bandymas, remontas bei darbai, kurie nors nenurodyti, tačiau yra būtini ar susiję su nurodytais darbais.

**Pirkimo dokumentai:**

* 1. **Pirkimo sąlygos arba PS** – Pirkimo sąlygos, kuriose nurodytas Pirkimo objektas, išdėstyti Dalyvių kvalifikacijai keliami reikalavimai, reikalavimai Pasiūlymų pateikimui ir jų vertinimo kriterijai, aprašytos kitos svarbios pirkimo procedūros.
  2. **Prekės** – Dalyvio medžiagos, naudojami  prietaisai, įranga ir mechanizmai, naudojami atliekant darbus.
  3. **Techninė specifikacija** – techninė specifikacija, kurioje aprašytas Pirkimo objektas ir jam keliami reikalavimai.
  4. **Pasiūlymo forma** – Pasiūlymo pateikimo forma, kurią prašome užpildyti siekiant dalyvauti tolesnėse pirkimo procedūrose.
  5. **Pasiūlymo įkainiai** – Pirkimo Dalyvių Pasiūlyme pasiūlyti įkainiai (prekės, paslaugos ar darbo vieneto kainos).
  6. **Sutartis** – vientisas arba iš Sutarties BD ir Sutarties SD, tarp Laimėjusio Dalyvio ir Pirkėjo arba Įgaliojusios organizacijos sudaromas rašytinis dokumentas dėl paslaugų teikimo, prekių tiekimo ir / ar darbų atlikimo.
  7. **Pasiūlymas** – pagal Pirkėjo nustatytas sąlygas bei terminus Dalyvio raštu pateiktų dokumentų ir elektroninėmis priemonėmis pateiktų duomenų visuma, įskaitant Pirkėjo ir Dalyvio susirašinėjimo metu pateiktą informaciją bei Derybų metu nurodytas sąlygas.
  8. **Pirminis pasiūlymas** – pagal Pirkėjo nustatytas sąlygas bei terminus Dalyvio pateiktų pirminių dokumentų visuma.
  9. **Galutinis pasiūlymas** – pagal Pirkėjo nustatytas sąlygas bei terminus po Derybų (visų etapų, jei Derybos vykdomos keliais etapais) Dalyvio pateiktų dokumentų visuma, įskaitant Pirminiame pasiūlyme pateiktus dokumentus, išskyrus juose nurodytas sąlygas, kurios buvo pakeistos Derybų metu ir (ar) Galutiniame pasiūlyme.

# BENDROSIOS NUOSTATOS

* 1. Pirkimas atliekamas kitos perkančiosios organizacijos. Įgaliojusi organizacija – UAB „Ignitis".
  2. Pirkimas skelbiamas UAB “Ignitis” internetiniame puslapyje adresu: (www.ignitis.lt). Bet kokia Pirkėjo ir Dalyvio komunikacija yra vykdoma per Įgaliotosios organizacijos atstovą - Pirkimų projektų vadovę Gintarę Valečkienę el. paštu [komerciniaipirkimai@ignitis.lt.](mailto:komerciniaipirkimai@ignitis.lt.@)
  3. Šio Pirkimo metu bus vykdomos Derybos.
  4. Pirkėjas neatlygina Dalyviams jokių išlaidų susijusių su Pirkimo sąlygų gavimu, Pasiūlymų dalyvauti Pirkime parengimu ir pateikimu, taip pat išlaidų, susijusių su: 1) dokumentų kopijavimu, spausdinimu, pašto ar kurjerių pašto paslaugomis, brėžinių, fotografijų rengimu ar siuntimu; 2) komandiruotėmis ir susirinkimais, transportu, apgyvendinimu, atlyginimais, mokesčiais advokatams, konsultantams, inžinieriams ir kitiems samdomiems asmenims, dokumentų tvarkymu ir valstybiniais mokesčiais, taip pat kitomis išlaidomis, susijusiomis su dalyvavimu Pirkime.
  5. Pirkėjas, savo iniciatyva, bet kuriuo metu iki Sutarties sudarymo dėl iš anksto nenumatytų aplinkybių gali nutraukti Tęstinio Pirkimo procedūras, apie tai informuojant Dalyvius UAB “Ignitis” internetiniame puslapyje (www.ignitis.lt). Sutartys pasirašytos su Dalyviais iki Tęstinio Pirkimo nutraukimo lieka galioti pasirašytose Sutartyse nurodytomis sąlygomis.

# PIRKIMO OBJEKTAS

* 1. Pirkimo objektas – ***“(2025-IGNKP-12) EV ĮKROVIMO STOTELIŲ EKSPLOATACIJOS, REMONTO IR PRIEŽIŪROS darbai”.***
  2. Pirkimo objekto aprašymas bei jam keliami minimalūs reikalavimai pateikiami Techninėje specifikacijoje.
  3. **Pirkimo objektas į pirkimo objekto dalis neskaidomas.**
  4. Tas pats Dalyvis gali pateikti tik vieną Pasiūlymą**.** Jei Dalyvis pateikia daugiau kaip vieną pasiūlymą arba ūkio subjektų grupės dalyvis ir /ar Subrangovas dalyvauja teikiant kelis pasiūlymus, visi tokie pasiūlymai bus atmesti.
  5. **Pasiūlymas turi būti pateiktas užpildytas ir pasirašytas Dalyvio atsakingo asmens.**
  6. Tęstinio pirkimo galiojimo terminas: 12 (dvylika) mėnesių arba kol bus išnaudota 3.7 punkte nurodyta maksimali suma.
  7. Tęstinio pirkimo maksimali numatoma apimtis : 1 499 000 ,00 EUR be PVM.

# REIKALAVIMAI RANGOVŲ KVALIFIKACIJAI

* 1. Dalyvių kvalifikacija bus tikrinama.
  2. Dalyvis kartu su Pasiūlymu pateikia informaciją ir dokumentus (pateikiami skenuoti dokumentai elektroninėje formoje), patvirtinančius jo kvalifikaciją:

| **Eil.**  **Nr.** | **Reikalavimas** | **Pateikiami dokumentai** |
| --- | --- | --- |
|
| 4.2.1. | Rangovas, per paskutinius 5 (penkis) metus arba per laiką nuo Rangovo įregistravimo dienos (jeigu Rangovas vykdė veiklą mažiau nei 5 (penkis) metus), turi būti įvykdęs ne mažiau kaip 1 (vieną) elektros įrenginio (kurio galia 30 kW ir daugiau) įrengimo ir/ar eksploatavimo sutartį. | PATEIKIAMA:  įvykdytų sutarčių sąrašas, užpildant Pasiūlymo formos Priede Nr. 6 pateiktą lentelę, kurioje turi būti nurodyta visa joje prašoma pateikti informacija.  Taip pat pateikiama informacija, pagrindžianti sutarties įvykdymo faktą (Užsakovo teigiamas atsiliepimas (Užsakovas, data, objektas, kada ir kokie darbai buvo atlikti, teigiamas atsiliepimas, kad darbai įvykdyti tinkamai, laiku ir pan.), Valstybinės energetikos reguliavimo tarybos (VERT) išduotas Elektros energetikos įrenginių techninės būklės patikrinimo aktas ir kt.) |
| 4.2.2. | Rangovas per paskutinius 3 (tris) metus nėra buvęs atsakovu teismuose dėl mokesčių, socialinio draudimo įmokų arba baudžiamųjų bylų. | PATEIKIAMA:  Jei ši informacija yra viešai prieinama, atskiras dokumentas nėra teikiamas. |
| 4.2.3. | Rangovo turtas nebuvo areštuotas per paskutinius 3 (tris) metus. | PATEIKIAMA:  Jei ši informacija yra viešai prieinama, atskiras dokumentas nėra teikiamas. |
| 4.2.4. | Rangovo įsiskolinimas Valstybinio socialinio draudimo fondo valdybai prie SADM (toliau – SODRA) pasiūlymo pateikimo dieną neviršija 200 Eur (dviejų šimtų eurų 00 ct). | PATEIKIAMA:  Jei ši informacija yra viešai prieinama, atskiras dokumentas nėra teikiamas. |
| 4.2.5. | Rangovo nuosavo kapitalo ir turto santykis turi būti > 10%. | PATEIKIAMA:  paskutinio finansinio laikotarpio pabaigos arba šiuo metu aktualus balansas, pasirašytas įgaliotų asmenų. |
| 4.2.6 | Rangovas turi turėti elektros įrenginių įrengimo atestatą | PATEIKIAMA:  Valstybinės energetikos reguliavimo tarybos (VERT) (iki 2019 m. liepos 1 d. Valstybinės energetikos inspekcija prie Energetikos ministerijos) įmonei išduotas atestatas dėl energetikos įrenginių įrengimo veiklą patvirtinančius atestatus. |
| 4.2.7. | Rangovas turi turėti elektros įrenginių eksploatavimo atestatą | PATEIKIAMA:  Valstybinės energetikos reguliavimo tarybos (VERT) (iki 2019 m. liepos 1 d. Valstybinės energetikos inspekcija prie Energetikos ministerijos) įmonei išduotas atestatas dėl energetikos įrenginių eksploatavimo veiklą patvirtinančius atestatus. |
| 4.2.8. | Rangovas turi turėti bent vieną montuotojų grupę skirtą atlikti darbams, kurias turi sudaryti ne mažiau kaip 3 (tris) darbuotojus, iš kurių bent 1 (vienas) elektros darbų specialistas, atestuotas įrengti ir eksploatuoti elektros tinklus ir įrenginius iki 1000 V. | PATEIKIAMA:  Siūlomų specialistų sąrašas, užpildant Pasiūlymo formos Priede Nr. 3 pateiktą lentelę;   1. specialistų kvalifikaciją patvirtinančių dokumentų kopija (1 (vienas) darbuotojas gali būti atestuotas keliose kategorijose vienu metu): 2. Energetikos darbuotojo pažymėjimas, suteikiantis teisę organizuoti elektros įrenginių eksploatavimą. 3. Energetikos darbuotojo pažymėjimas, suteikiantis teisę vadovauti elektros įrenginių eksploatavimo darbams. 4. Energetikos darbuotojo pažymėjimas, suteikiantis teisę eksploatuoti elektros įrenginius; žemoje įtampoje. |

* 1. Jeigu Dalyvis negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba šalyse, kuriose ji netaikoma, oficialia Dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai jo kilmės šalyje arba šalyje, iš kurios jis atvyko.
  2. Dalyvis, remdamasis kitų ūkio subjektų pajėgumais, privalo įrodyti Pirkėjui (Pirminiame pasiūlyme pateikti įrodančius dokumentus), kad jis galės naudotis kitų ūkio subjektų ištekliais, kurie reikalingi Sutarčiai įvykdyti. Tokios priemonės gali būti ketinimų susitarimo protokolas, sutartis ar preliminari sutartis su ūkio subjektu ir pan. Dalyvis negali Pasiūlyme remtis tų ūkio subjektų pajėgumais, kurie patys teikia atskirus Pasiūlymus šiam Pirkimui.
  3. Jei pirkime keliami kvalifikacijos reikalavimai, kurių atitikimui Dalyvis rėmėsi ūkio subjektų pajėgumais, tai privaloma Pasiūlymo formoje pateikti ūkio subjektų sąrašą bei Sutarties objekto dalies, perduodamos vykdyti subrangovui, aprašymą.

# REIKALAVIMAI PASIŪLYMŲ PATEIKIMUI

* 1. Pasiūlymą reikia pateiktiel. paštu [komerciniaipirkimai@ignitis.lt](mailto:komerciniaipirkimai@ignitis.lt) iki **2025-07-18 13:00 val.,** išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama UAB “Ignitis” internetiniame puslapyje ([www.ignitis.lt](http://www.ignitis.lt)). Dalyviai nepateikę pasiūlymų iki aukščiau nurodyto termino, Pirminius pasiūlymus gali teikti viso tęstinio pirkimo metu.

**Dalyvis turi pateikti Pasiūlymą visai Pirkimo objekto apimčiai, t. y. Pasiūlyme Dalyvis turi pasiūlyti visus Darbų įkainius visoms apskritims.**

* 1. Dalyviai turi teisę Pirminį pasiūlymą atsiimti iki Galutinio pasiūlymo pateikimo dienos. Apie tai Dalyviai turi informuoti Pirkėją el. Paštu.
  2. Dalyviai tęstiniame pirkime gali dalyvauti antrą kartą ir daugiau tik tuo atveju, kai iki jau su Dalyviu pasirašytos Sutarties galiojimo termino pabaigos lieka ne daugiau kaip 30 (trisdešimt) kalendorinių dienų arba kai išnaudota daugiau nei 80 % jau su Dalyviu pasirašytos Sutarties vertės. Nauja Sutartis su Dalyviu gali įsigalioti ne anksčiau nei pasibaigs anksčiau su Dalyviu pasirašytos Sutarties galiojimo terminas. Dalyvių naujai pateikti pasiūlymai vertinami Pirkimo sąlygose nustatyta tvarka.
  3. Pasiūlyti įkainiai turi apimti visas išlaidas, visus mokesčius ir apmokestinimus, mokėtinus pagal galiojančius Lietuvos Respublikos įstatymus. Tai nėra Pirkėjo įsipareigojimas Laimėjusiam Dalyviui sumokėti nurodytą sumą sutarties galiojimo laikotarpiu ir bus naudojama tik pasiūlymų vertinimui. Laimėjusiam Dalyviui bus sumokama tik už faktišką atliktų Darbų kiekį.
  4. Jei Pasiūlymo dokumentus ir (ar) Pasiūlymą elektroniniu parašu pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą¹[[1]](#footnote-2).
  5. Pasiūlymo forma (su priedais) turi būti pateikiami lietuvių kalba, kiti dokumentai gali būti pateikiami lietuvių arba anglų kalbomis.
  6. Pirkimui pateikti pasiūlymai nagrinėjami ir vertinami konfidencialiai, nedalyvaujant pasiūlymus pateikusiems Dalyviams ar jų įgaliotiems atstovams.
  7. Pirkimo metu bus tikrinama Dalyvių pasiūlymuose pateiktų kvalifikacijos ir kitų duomenų atitiktis Pirkimo sąlygose nustatytiems kvalifikacijos ir kitiems reikalavimams. Jeigu bus nustatyta, kad Dalyvio pateikti kvalifikacijos duomenys ar (ir) kiti dokumentai yra neišsamūs arba netikslūs, Pirkėjas galės raštu prašyti Dalyvio juos papildyti arba paaiškinti per Pirkėjo nurodytą terminą. Jeigu Pirkėjo  prašymu Dalyvis nepatikslins pateiktų netikslių ir neišsamių duomenų, Pirkėjas atmes tokį pasiūlymą.
  8. Jeigu Dalyvis pateiks netikslius, neišsamius Pirkimo sąlygose nurodytus kartu su Pasiūlymu teikiamus dokumentus: Dalyvio įgaliojimą asmeniui pasirašyti pasiūlymą (jeigu pasiūlymą pasirašė ne Dalyvio vadovas), ar jų nepateiks, Pirkėjas prašys Dalyvio patikslinti, papildyti arba pateikti šiuos dokumentus per jo nustatytą terminą.
  9. Dalyviams bus atliekama antikorupcinės kontrolės taikymo priemonė, t. y. atliekamas stropusis patikrinimas.
  10. Su kitų Pirkime dalyvavusių Dalyvių Pasiūlymais Dalyviai nėra supažindinami.
  11. Kartu su Pirminiu Pasiūlymu Dalyvis turi pateikti:
  12. Užpildytą, pasirašytą ir nuskenuotą (išskyrus tuos atvejus, kai pasirašoma elektroniniu parašu) Pasiūlymo formą (su priedais).
  13. Dalyvio atitiktį kvalifikacijos reikalavimams įrodančius dokumentus, nurodytus pirkimo sąlygų 4.2.8. punktuose.
  14. Jungtinės veiklos sutartį, jei Dalyvis pirkime dalyvauja jungtinės veiklos pagrindu.
  15. Dalyvio pasitelkiamų subrangovų informaciją (jeigu Dalyvis pirkimo sutarčiai vykdyti ketina pasitelkti subrangovus), užpildytą Priedą Nr. 2 prie Pasiūlymo formos.
  16. Užpildytą Darnumo klausimyną Tiekėjams (Priedas Nr. 9), užpildytą Partnerio (kliento) klausimyną, kurio forma pridedama susipažinimui (Priedas Nr. 10 “Partnerio (kliento) klausimynas”). Jei pasiūlymą teikia Jungtinės veiklos dalyviai, kartu su Pasiūlymu pateikiami abiejų Jungtinės veiklos dalyvių užpildyti Partnerio (kliento) klausimynai.
  17. Dalyvio Pasiūlymas bus atmestas jeigu:
      1. Dalyvis neatitiks Pirkimo sąlygose nustatytų kvalifikacijos reikalavimų ar Dalyvio pasiūlymas neatitiks Pirkimo sąlygų reikalavimų;
      2. Dalyvis pasiūlyme pateiks netikslius ar neišsamius duomenis apie kvalifikaciją ar (ir) kitus Pasiūlymo aspektus ir, Pirkėjui prašant, nepatikslins jų per nurodytą Pirkėjo terminą;
      3. Dalyvis nepateiks subrangovų dokumentų (jeigu Dalyvis pirkimo sutarčiai vykdyti ketina pasitelkti subrangovus);
      4. Dalyvis per Pirkėjo nustatytą terminą, nepatikslins, nepapildys ar nepateiks Pirkimo sąlygose nurodytų kartu su Pasiūlymu teikiamų dokumentų;
      5. Dalyvis per Pirkėjo nurodytą terminą nepaaiškins Pasiūlymo;
      6. Dalyvis apie nustatytų reikalavimų atitikimą pateiks melagingą informaciją, kurią Pirkėjas galės įrodyti bet kokiomis teisėtomis priemonėmis;
      7. Dalyvis pateiks daugiau kaip vieną Pasiūlymą arba ūkio subjektų grupės narys dalyvaus teikiant kelis Pasiūlymus;
      8. Pasiūlymas neatitinka Pirkimo objekto, įskaitant Techninėje specifikacijoje nustatytus reikalavimus, ir be esminių pakeitimų negalėtų patenkinti Pirkimo sąlygose nustatytų Pirkimo objektui keliamų Pirkėjo poreikių ir reikalavimų;
      9. Dalyvis nepateiks užpildyto Partnerio (kliento) klausimyno;
      10. Dalyvis nepateiks su Pirkėju susiderintos planuojamos naudoti įrangos ir medžiagų sąrašo.
      11. Jei per paskutinius 12 (dvylika) mėnesių su Dalyviu buvo pasirašyta Sutartis dėl analogiško Pirkimo objekto ir jis netinkamai vykdė Pirkimo Sutartį ir apie tai buvo informuotas bei skirtos baudos ir / ar delspinigiai ir / ar nutraukta Pirkimo sutartis.

# PIRKIMO SĄLYGŲ PAAIŠKINIMAS IR PATIKSLINIMAS

* 1. Pirkimo sąlygos gali būti paaiškinamos, patikslinamos Dalyvių iniciatyva, kreipiantis į Pirkėją el. paštu komerciniaipirkimai@ignitis.lt. Pirkėjas atsakys į kiekvieną Dalyvio prašymą paaiškinti Pirkimo sąlygas per 5 (penkias) darbo dienas. Dalyviai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę.
  2. Iki Pirminių pasiūlymų pateikimo termino ir Galutinio pasiūlymo termino, Pirkėjas turi teisę paaiškinti (patikslinti) Pirkimo sąlygas. Jei Pirkimo sąlygų paaiškinimas (patikslinimas), vadovaujantis protingumo kriterijumi, objektyviai reikalauja daugiau laiko Pasiūlymui parengti ir pateikti nei buvo nustatyta, Pirkėjas Pasiūlymų pateikimo terminą nukelia vėlesniam laikui, per kurį Dalyviai, rengdami Pasiūlymus, galėtų atsižvelgti į šiuos paaiškinimus (patikslinimus). Apie Pasiūlymų pateikimo termino nukėlimą Dalyviai informuojami raštu.

# DERYBOS

* 1. Pirkėjas išanalizavęs Dalyvių Pirminio pasiūlymo turinį, kviečia kvalifikacijos reikalavimus atitinkančius Pasiūlymus pateikusių Dalyvių derėtis dėl pasiūlymo sąlygų, įkainių ar kitų su Pirkimu susijusių sąlygų, išskyrus Sutarties sąlygas. Derybų metu su kiekvienu Dalyviu bus aptariamos pateikto Pasiūlymo sąlygos, konsultuojamasi bei deramasi dėl Techninės specifikacijos bei kitų Pirkimo sąlygų. Dėl Sutarties sąlygų derybos su Dalyviu nebus vykdomos.
  2. Siekiant išvengti abejonių, Derybų objektu gali būti:
     1. Pasiūlymo įkainiai ir (ar) atskiros Pasiūlymo kainos sudedamosios dalys;
     2. Techninė specifikacija ir jos priedai.
  3. Pirkėjas be jokių įsipareigojimų Dalyviams savo nuožiūra derybų metu turi teisę:
     1. Savo iniciatyva arba atsižvelgdamas į Dalyvių pareiškimus bei jų argumentus, Derybų metu įvertinti ar tikslinga keisti reikalavimus Dalyvių kvalifikacijai ir/ar Techninę specifikaciją ar toks pakeitimas neprieštarautų Pirkimo tikslui ar Įgaliojusios organizacijos interesams ir atitinkamai pakeisti nurodytus dokumentus. Galutinė po Derybų vykdymo Techninė specifikacija bus pateikta visiems Derybose dalyvaujantiems Dalyviams kartu su kvietimu pateikti Galutinius pasiūlymus;
     2. Atmesti visas ar bet kurią siūlomų pakeitimų dalį ir /arba Techninę specifikaciją palikti nepakeistą.
  4. Dalyviai bus kviečiami atvykti į Derybas, arba Derybos bus vykdomos nuotoliniu būdu (el. priemonėmis) ar kitomis priemonėmis. Rangovas ne vėliau kaip prieš 3 (tris) darbo dienas ar kitą Pirkėjo nurodytą terminą iki Pirkėjo iš anksto Tiekėjui praneštos Derybų dienos el. paštu gali pateikti klausimus/pastabas, susijusius su Pirkimo objektu, sąlygomis, Pirkimo procedūromis ir / ar Rangovo pateiktu Pasiūlymu, kurie sudarys Derybų susitikimo darbotvarkę bei bus aptariami Derybų susitikimo metu.
  5. Derybos vykdomos iki Galutinių pasiūlymų pateikimo. Esant poreikiui, gali būti organizuojami keli derybų etapai.
  6. Kvietime atvykti į derybas nurodoma derybų vieta, tikslus laikas. Jei kvietime nustatytu laiku Rangovo atstovas negali atvykti, jis privalo nedelsiant informuoti Pirkėją ir suderinti kitą laiką.
  7. Visiems Derybose dalyvaujantiems Dalyviams taikomi vienodi reikalavimai, suteikiamos vienodos galimybės ir pateikiama vienoda informacija.
  8. Derybų rezultatas, užfiksuojamas derybų įrašuose ir (ar) laiškuose ir (ar) priemonėmis, kuriomis vykdomas Pirkimas.
  9. Tuo atveju, kai Rangovas po Derybų nusprendžia nekeisti savo pateikto Pirminio pasiūlymo ir Užsakovui pateiktas Pirminis pasiūlymas tenkina Užsakovo reikalavimus, Rangovas nėra prašomas teikti Galutinį pasiūlymą ir jo galiojančiu, aktualiu pasiūlymu yra laikomas Pirminis pasiūlymas.
  10. Jeigu derybos vykdomos keliais etapais, Galutiniu pasiūlymu laikomas paskutinis pateiktas pasiūlymas.
  11. **Kartu su Galutiniu Pasiūlymu Rangovas turi pateikti:** 
      1. Pirkimo sąlygose 5.13 - 5.19 punktuose nurodytus dokumentus ir informaciją, jei to nepadarė pateikdamas Pirminį pasiūlymą.

# PASIŪLYMŲ NAGRINĖJIMAS IR VERTINIMAS

* 1. Pirkimo dokumentuose nustatytus reikalavimus atitinkantys Pasiūlymai bus vertinami pagal Ekonominio naudingumo vertinimo kriterijus, kurie nurodyti Priede Nr. 8.
  2. Sutartys bus pasirašomos atskirai su kiekvienu Rangovu (Pirkimo sąlygų 1.11, 1.20 punktai).
  3. Pirkėjas, priėmęs sprendimą dėl Laimėjusių pasiūlymų ar priėmęs sprendimą dėl Pirkimo procedūrų nutraukimo arba kai priimamas sprendimas nesudaryti sutarties su dalyviu (pirkimo procedūra nėra nutraukiama), informuoja apie tai Dalyvius nedelsiant, tačiau bet kuriuo atveju ne vėliau kaip per 5 (penkias) darbo dienas nuo tokio sprendimo priėmimo dienos.
  4. Kiekvienas laimėjęs Dalyvis įsipareigoja Pirkėjo pateiktą Sutarties projektą pasirašyti ne vėliau kaip per 3 (tris) darbo dienas nuo gauto kvietimo jį pasirašyti dienos.
  5. Jei Laimėjęs dalyvis per 8.4. punkte nustatytą terminą nepasirašo Sutarties projekto, tokiu atveju bus laikoma, kad Rangovas atsisakė pasirašyti Sutartį ir Dalyviui gali būti taikoma bauda numatyta Pirkimo sąlygų 9.1 punkte.
  6. Pirkėjas gali nuspręsti nesudaryti Sutarties su Laimėjusį Pasiūlymą pateikusiu Dalyviu, jeigu paaiškėja, kad Pasiūlymas neatitinka teisės aktuose nustatytų aplinkos apsaugos, socialinės ir darbo teisės įpareigojimų. Pirkėjas gali nuspręsti nesudaryti Sutarties su Laimėjusį Pasiūlymą pateikusiu Dalyviu pasikeitus Pirkėjo poreikiams ir apie tai informavus Dalyvį raštu.

# PASIŪLYMŲ GALIOJIMO UŽTIKRINIMAS

* 1. Jei Dalyvis, kuris bus kviečiamas sudaryti Sutartį, atsisakys ją sudaryti, jis, Pirkėjui pareikalavus, turės sumokėti Pirkėjui 10 000,00 EUR be PVM (dešimties tūkstančių eurų 00 ct) dydžio baudą.

# SUTARTIES KAINA

* 1. Bendra, visų su Laimėjusiais Dalyviais sudarytų Sutarčių kaina bus lygi 1 499 000,00 EUR be PVM (vienas milijonas keturi šimtai devyni šimtai devyniasdešimt devyni eurai, 00 ct).
  2. Sutartys bus pasirašomos atskirai su kiekvienu Dalyviu, atsižvelgiant į Dalyvio surinktą balų kiekį, Sutarties dydį nustatant pagal Pirkimo sąlygų 8 priede „Pasiūlymų ekonominio naudingumo vertinimo metodika“ nurodytą skaičiavimo metodiką.
  3. Dalyviui pateikus pasiūlymą, o Pirkėjui nustačius, kad pagal 8 priede „Pasiūlymų ekonominio naudingumo vertinimo metodika“ Dalyvio surinktą balų kiekį likusi Tęstinio Pirkimo vertė yra mažesnė nei vertė Sutarties, kurią būtų galima sudaryti atsižvelgiant į Dalyvio surinktų balų skaičių ir 8 priede „Pasiūlymų ekonominio naudingumo vertinimo metodika“ detalizuotą skaičiavimo metodiką, Pirkėjas informuoja Dalyvį el. Paštu siūlydamas sudaryti Sutartį likusiai Tęstinio Pirkimo vertei. Dalyvis ne vėliau kaip per 2 (dvi) darbo dienas turi informuoti Pirkėją ar sutinka / nesutinka pasirašyti Sutartį mažesnei vertei, nei leidžia Dalyvio surinktas balų kiekis. Esant aukščiau 9.3 punkte nurodytoms aplinkybėms, kai Dalyvis atsisako pasirašyti Sutartį, Dalyviui 8.1 punkte nurodyta bauda netaikoma. Tuo atveju, jei Sutarties įgyvendinimo metu Sutartyje nustatyta tvarka Sutartis su Dalyviu yra nutraukiama, likusi nepanaudota Sutarties kainos suma grįžta į 2.12 punkte nurodytą Tęstinio Pirkimo objektui skirtą sumą.
  4. Pasirašius Sutartis, užsakymai Dalyviams bus skirstomi atsižvelgiant šiuos kriterijus:
     1. kaina (pasiūlyti mažiausi Darbų įkainiai konkrečioje apskrityje, kurioje numatoma atlikti Darbus);
     2. atliktų Paslaugų ir darbų kokybė (Pirkėjo atstovų vertinimas, objektų savininkų, kuriuose buvo atlikti darbai, atsiliepimai ir pan.);
     3. Paslaugų ir Darbų atlikimo terminas (sparta);
     4. Rangovo užimtumas;
     5. kiekvieno konkretaus objekto ir užsakymo specifika.

1. Pagal Lietuvos Respublikos civilinio kodekso 2.140 straipsnio 1 dalį Juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal Lietuvos Respublikos civilinio kodekso 2.142 straipsnio 1 dalį Įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-2)